Julius Richard Petri

I Julius Richard Petri (Mayo 31, 1852 – Diciembre 20, 1921) metung yang bakteriologung Aleman a tuturing da reng keraklan a menimbentu king Petri dish kabang magobra antimong assistant nang Robert Koch.

Minuna yang megaral medisina i Petri king Kaiser-Wilhelm-Academy for Military Physicians (1871–1875) at tinanggap yang titulu king medisina anyang (medical degree) anyang 1876. Sindu na ing kayang pamagaral king Charité Hospital king Berlin at atyu king aktibung serbisyu antimong doktor a militar anggang 1882, at kaybat, sindu na iti antimong reserbista. 

Manibat 1877 anggang 1879, mituldu ya king Imperial Health Office () king Berlin, nung nu ne meging assistant Robert Koch.  King usuk o abisu nang Angelina Hesse, ing asawa ning aliwang assistant a mibait New York, i Walther Hesse, inumpisan ning laboratoryung Koch ing pamagpatubung bacteria kareng agar plate. Kaybat, inimbentu neng Petri ing standard culture dish, o Petri plate, at lalu ne pang inalkus (further developed) ing kaparalanan ning pamagpatubu king agar culture ba lang gawang puru at parakalan deng kolonyang bacteria a ibat kareng magdili-diling selula (single cells). Uli na ning panyulung a iti, meging posibling kilalanan la king masusing peralan deng bacteriang panibatan da reng sakit.

Suglung palwal
Whonamedit
Petri dish
Walther and Fanny Hesse

1852 births
1921 deaths
People from Wuppertal
German microbiologists
German biologists